ઓશોની નજરે સ્ત્રીઓ તાકતવર હોય છે. પુરૂષ માત્ર પત્થર ઉઠાવવા માટે તાકાતનો પ્રયોગ કરતો હોય છે, પણ આંતરિક શક્તિનું શું…? એ સ્ત્રીઓમાં પુરૂષો કરતા વધારે હોઇ છે. આ આંતરિક શક્તિ એટલે સહનશક્તિ. એટલે જ સ્ત્રી પુરૂષનો માર ખમી શકતી હોવી જોઈએ. જો સ્ત્રીઓને કોઇ દિવસ બાળક પેદા ન કરવા પડે તો તે પુરૂષોની તુલનામાં વધારે યુવાન રહી શકે અને પુરૂષ તાત્કાલિક વૃધ્ધ. પુરૂષને વૃધ્ધ થતા વાર નથી લાગતી. સ્ત્રીઓ બોલવાની શરૂઆત પહેલા કરે છે, પણ પહેલ નહીં. આથી સ્ત્રી બુધ્ધીમાન છે. હું તો એ વ્યક્તિને શોધુ છુ, જેણે કહ્યું સ્ત્રીની બુધ્ધિ પગની પાનીએ. આક્રમક સ્ત્રી કોઇ દિવસ આકર્ષક નથી હોતી. કોઇ સ્ત્રી પુરૂષ સામે પ્રેમની પહેલ કરવા માંડે, આઇ લવ યુ કહેવા માંડે તો પુરૂષના મનમાં ડર બેસી જાય છે. કેમકે એ સ્ત્રી તો પુરૂષ જેવો વ્યવહાર કરે છે. તેનું સ્ત્રેણતત્વ શું તેણે ગુમાવ્યુ…? આ પ્રશ્નન ન જન્મે તો જન્મવો જોઇએ. સ્ત્રીનું બોલાવવુ એ મૌન છે. એ પુરૂષને ઉકસાવે આક્રમણ નહીં કરે જેમકે ભીમ અને દ્રોપદી. એ તમને ઘેરીલે પણ તમને ખબર ન પડે, તમારી પાસેથી તમામ કામ કરાવી લે. એ તેના સુક્ષ્મ દોરાથી તમને બાંધીલે પણ તમને અહેસાસ ન થવા દે. જો આ અહેસાસ થાય તો પુરૂષની છઠ્ઠી ઇન્દ્રિય કાર્યરત છે તેમ માનવુ. પુરૂષને લાગે કે મેં સ્ત્રીને દાસી બનાવી લીધી પણ એવુ નથી. હકીકતે તેનામાં દાસી બનવાની પણ એક કળા છે. લાઓત્સે તુંગે કહેલ કે સ્ત્રી પુરૂષના પ્રેમમાં પડ્યા બાદ દાસી બને. કારણકે દાસીત્વથી માલકીન બનવુ સહેલુ છે. તે કોઇ દિવસ એમ નહીં કહે કે આ કરો. તે કામ કરાવી લેશે.